text: Відаць, таму з вялікім задавальненнем пералічвала Галіна Фёдараўна імёны сваіх падначаленых: рабочага Васіля Мікалаюка, гардэробшчыц Таццяны Баранчук і Марыі Вараб’ёвай, тэхработніц Іны Данілюк, Наталлі Ігнацюк і чатырох Валянцін: Масейка, Піліпук, Мікалаюк і Ламака.
  Усё ж нездарма летнюю пару вобразна клічуць “пятай школьнай чвэрцю”. Дзіцячыя галасы гучаць і на прысядзібным участку — у разгары працоўная практыка.
  Адпаведна графіку, вучні сярэдняга звяна пад наглядам педагогаў займаюцца праполкай, зборам вішань, чорных парэчак, працуюць у школьным садзе, каб на працягу ўсяго вучэбнага года можна было ласавацца дарункамі шчодрага лета. Толькі пара дзён без дажджу, а зямля ўжо просіць вільгаці. І працавітых рук — дарослых і дзіцячых.